《江上怀峨嵋道者兼寄空尘山人》
明代·吕时臣

长生无术炼黄金，书剑俱忘不废琴。
入夜几回天马走，临流一曲《水龙吟》。
秋生鹤骨年年病，月到峨嵋夜夜心。
未得从师度黄石，万家霜叶越江深。

作者简介：一名时。明浙江鄞县人，字中父，一作仲父。工诗，亦工散曲。以避仇远游，历齐、梁、燕、赵间，为人贞介廉洁。客死涉县，卒年七十。有《甬东山人稿》。